ພັກຂອງທ່ານ dos Santos ຊະນະການເລືອກຕັ້ງ ໃນອັງໂກລາ
ຄະນະກໍາມະການເລືອກຕັ້ງ ກ່າວວ່າ ພັກຂອງປະທານາທິບໍດີ Jose Eduardo dos Santos ໄດ້ຮັບ ເກືອບວ່າ ¾ ຂອງ ບັດຄະແນນສຽງ ທີ່ໄດ້ນັບໄປແລ້ວ 85% ນັ້ນ.
ອົງການຂ່າວທາງການຂອງອັງໂກລາ ກ່າວວ່າ ພັກທີ່ຄອງອໍານາດ ຢູ່ໃນປະຈຸບັນຂອງປະທານາທິບໍດີ Eduardo dos Santos ນັ້ນ ແມ່ນເປັນຜູ້ຊະນະ ການເລືອກຕັ້ງທົ່ວປະເທດ ຄະນະກໍາມະການເລືອກຕັ້ງ ກ່າວວ່າພັກຂະບວນການມະຫາຊົນ ເພື່ອການປົດປ່ອຍອັງໂກລາ ຫຼື MPLA ຂອງທ່ານ dos Santos ໄດ້ຮັບເກືອບວ່າ ¾ ຂອງຄະແນນສຽງ ທັງມົດຂອງບັດຄະແນນ ທີ່ໄດ້ນັບໄປແລ້ວ 85% ນັ້ນ ພັກຝ່າຍຄ້ານທີ່ນໍາໜ້າ ຄືພັກ UNITA ນັ້ນໄດ້ 18% ຂອງ ຄະແນນສຽງ ແລະພັກ Casa ຝ່າຍຄ້ານໃໝ່ ໄດ້ຄະແນນສຽງ ບໍ່ຮອດ 5% ພວກສັງເກດການຈາກສະຫະພາບອາຟຣິກາ ກ່າວວ່າ ການເລືອກຕັ້ງໃນວັນສຸກຜ່ານມານັ້ນ ໄດ້ດໍາເນີນໄປຢ່າງເສລີແລະຍຸດຕິທໍາ ເຖິງແມ່ນໄດ້ມີການຮ້ອງຮຽນຈາກທັງ ສອງພັກຝ່າຍ ຄ້ານກໍຕາມ ຊາວ ອັງໂກລາ ພາກັນໄປປ່ອນບັດເອົາຜູ້ແທນ ເຂົ້າປະຈໍາບ່ອນນັ່ງ 220 ບ່ອນ ໃນສະພາ ແຫ່ງຊາດ ແລະຫົວໜ້າພັກທີ່ໄດ້ບ່ອນນັ່ງຫຼາຍທີ່ສຸດ ກໍຈະໄດ້ເປັນປະທາ ນາທິບໍດີຄົນຕໍ່ໄປ ຂອງປະເທດ